પિતાને એકવાર જઈને કહ્યું કે, ‘આપણે હિરો બનવું છે.’ ત્યારે સલીમ ખાનનું કહેવું હતું કે, ‘બેટા, તુ હિરો મટીરિયલ નથી, તારી શકલ આયનામાં તો જો.’ સલમાનને તેની કંઈ પડી ન હતી. આજે ટ્યુબલાઈટ ફ્લોપ જાય તો પણ સલમાન પોતાના બે હાથ ફેલાવી મીડિયા સામે હસીને કહી શકે છે, ઓલવેઝ આઈ એમ સલમાન ખાન. પિતાની વાતને ઠુકરાવી તે ઓડિશન દેવા લાગ્યો. બાપાશ્રીને તો ખ્યાલ જ ન હતો કે આપણો દિકરો એક્ટર બનવાના અભરખા સાથે ઓડિશનો આપે છે. એટલામાં પેપ્સીની એડમાં ચમકી ગયો. સલીમ ખાનનું લેબલ હતું એટલે ચાલ્યો. પહેલીવાર સલમાન કોઈ એડમાં ચમકતો હતો. તેની સાથે હિરોઈન બીજી કોઈ નહીં, પણ ટાઈગરની માતા આયેશા શ્રોફ હતી. સલમાન અને આયેશાના અફેરની વાતો ઉડી. સલીમ ખાનનો દિકરો હોવાના કારણે મેગેઝિનોને ગોસીપ મળી ગઈ, પણ સલમાન સલમાન હતો. આ તેના કરિયરની પહેલી ગોસીપ હતી અને ભાઈજાન તેનો આનંદ, લુત્ફ ઉઠાવી રહ્યા હતા. પછી તો વર્ષ 2015માં પણ આ એડને લઈ મીડિયાએ ફરી સલમાન પર નિશાનો સાધ્યો કે, જેકીની પત્ની સાથે સલમાન ઈઝ ઈન રિલેશનશિપ.